Nestor
Nestor er i græsk mytologi konge i Pylos og søn af Neleus. Homer skildrer ham i Iliaden som den ældste og klogeste af de græske helte ved Trojas belejring. Hans forsøg på at forlige Agamemnons og Achilleus' strid var forgæves. Den agtelse, Nestor nød i den græske lejr, har skabt udtrykket "forsamlingens nestor" om den ældste, og underforstået klogeste, i en forsamling.